smcproject/ml-wiki-sentences huggingface dataset:
ഇന്ത്യൻ സംസ്ഥാനമായ ആസ്സാമിലെ തെക്കുഭാഗത്തുള്ള കച്ചാർ , ഡിമ ഹസാവോ എന്നീ ജില്ലകളിലായി സ്ഥിതിചെയ്യുന്ന വന്യജീവസങ്കേതമാണ് ബോറെയിൽ വന്യജീവിസങ്കേതം .
രേഖാംശം 24°55΄53΄΄-25°05΄52΄΄ വടക്ക്, അക്ഷാംശം 92°27΄40΄΄-93°04΄30΄΄ കിഴക്ക് എന്നിവക്കിടയിലാണ് ഈ വന്യജീവിസങ്കേതത്തിന്റെ സ്ഥാനം.
55 മീറ്റർ മുതൽ 1000 മീറ്റർ വരെയാണ് സമുദ്രനിരപ്പിൽ നിന്നുള്ള ഉയരം.
326.24 ചതുരശ്രകിലോമീറ്ററാണ് ഈ വന്യജീവിസങ്കേതത്തിന്റെ വിസ്തൃതി .
ശരാശരി വാർഷിക വർഷപാതം 2500 മുതൽ 4000 മില്ലിമീറ്റർ വരെയാണ്.
താപനില 9.2 °C മുതൽ 36.2 °C വരെ.
ആർദ്രത 62% മുതൽ 83% വരെ വ്യത്യാസപ്പെടുന്നു.
വടക്കേ കച്ചാർ സംരക്ഷിത വനവും ബൊറെയിൽ സംരക്ഷിത വനവും ചേർന്നതാണ് ഈ വന്യജീവിസങ്കേതം.
ഈ വനങ്ങൾ ഏറ്റവും ആർദ്രതയുള്ള നിത്യഹരിത വനങ്ങളും അർദ്ധ നിത്യഹരിതവനങ്ങളുമാണ്.
ഏറ്റവും അടുത്തുള്ള നഗരമായ സിൽച്ചാർ 40 കിലോമീറ്റർ അകലെയാണ്.
ബോറോഗോവിയ ഇംഗ്ലീഷ് വിലാസം https://ml.wikipedia.org/wiki/Borogovia
തെറാപ്പോഡ വിഭാഗത്തിൽ ഉൾപ്പെടുന്ന ഒരിനം ദിനോസർ ആണ് ബോറോഗോവിയ .
മംഗോളിയയിലെ ഗോബി മരുഭുമിയിൽ നിന്നും ആണ് ഫോസ്സിൽ കണ്ടു കിട്ടിയിട്ടുള്ളത് .
ഫോസ്സിൽ ആയി കിട്ടിയിട്ടുള്ളത് ഒരു ജോഡി കാലുകളുടെ എല്ലുകൾ ആണ്.
ഹോലോ ടൈപ്പ് ZPAL MgD-I/174 .
ഏകദേശ ഭാരം കണക്കാക്കിയിട്ടുള്ളത് 2 0 കിലോ ആണ്, നീളം ആകട്ടെ 6 അടിയും അവലംബം
ബോറിസ് ലിയാറ്റോഷിൻസ്കി ഇംഗ്ലീഷ് വിലാസം https://ml.wikipedia.org/wiki/Boris_Lyatoshinsky
ഒരു ഉക്രേനിയൻ കമ്പോസറും കണ്ടക്ടറും അധ്യാപകനുമായിരുന്നു ബോറിസ് മൈക്കോളയോവിച്ച് ലിയാറ്റോഷിൻസ്കി .
ഇരുപതാം നൂറ്റാണ്ടിലെ ഉക്രേനിയൻ സംഗീതസംവിധായകരുടെ പുതിയ തലമുറയിലെ മുൻനിര അംഗമായ അദ്ദേഹത്തിന് ഉക്രേനിയൻ എസ്എസ്ആറിന്റെ പീപ്പിൾസ് ആർട്ടിസ്റ്റ് എന്ന ഓണററി പദവിയും രണ്ട് സ്റ്റാലിൻ സ്റ്റേറ്റ് സമ്മാനങ്ങളും ഉൾപ്പെടെ നിരവധി അംഗീകാരങ്ങൾ ലഭിച്ചു.
ജീവചരിത്രം സൈറ്റോമൈറിലെ ലിയാറ്റോഷിങ്ക്‌സിയുടെ സ്മാരകം.
ബോറിസ് ലിയാറ്റോഷിൻസ്കി 1895 ജനുവരി 3 ന് ഉക്രെയ്നിലെ (അന്നത്തെ റഷ്യൻ സാമ്രാജ്യത്തിന്റെ ഭാഗമായിരുന്നു) സൈറ്റോമിറിൽ ജനിച്ചു.
ഈ നഗരം അതിന്റെ സാംസ്കാരിക ജീവിതത്തിന് പേരുകേട്ടതാണ്.
പിയാനിസ്റ്റ് സ്വ്യാറ്റോസ്ലാവ് റിക്ടർ, തത്ത്വചിന്തകൻ മൈക്കോള ബെർഡിയേവ്, സംഗീതസംവിധായകൻ ഇഗ്നസി ജാൻ പാഡെരെവ്സ്കി എന്നിവരുൾപ്പെടെ നിരവധി അറിയപ്പെടുന്ന ആളുകൾ ഇവിടെ നിന്നാണ് ഉത്ഭവിച്ചത്.
ലിയതോഷിൻസ്കിയുടെ മാതാപിതാക്കൾ സംഗീതജ്ഞരും നല്ല വിദ്യാഭ്യാസമുള്ളവരുമായിരുന്നു.
അദ്ദേഹത്തിന്റെ പിതാവ് മൈക്കോള ലിയോണ്ടിയോവിച്ച് ലിയാറ്റോഷിൻസ്കി ചരിത്രാധ്യാപകനും ചരിത്രപഠനത്തിലെ പ്രവർത്തകനുമായിരുന്നു.
സൈറ്റോമിർ, നെമിറിവ്, സ്ലാറ്റോപോൾ എന്നിവിടങ്ങളിലെ വിവിധ ജിംനേഷ്യങ്ങളുടെ ഡയറക്ടറായിരുന്നു അദ്ദേഹം.
ലിയതോഷിൻസ്കിയുടെ അമ്മ പിയാനോ വായിക്കുകയും പാടുകയും ചെയ്തു.
ലിയാറ്റോഷിൻസ്കി 14-ാം വയസ്സിൽ പിയാനോയും വയലിനും വായിക്കാൻ തുടങ്ങി.
പിയാനോയ്‌ക്കായി ഒരു മസുർക്ക, വാൾട്ട്സ്, ക്വാർട്ടറ്റ് എന്നിവ എഴുതി.
1913-ൽ അദ്ദേഹം സൈറ്റോമിർ ജിംനേഷ്യത്തിലും പഠിച്ചു.
അവിടെ നിന്ന് അദ്ദേഹം 1913-ൽ ബിരുദം നേടി.
ബിരുദം നേടിയ ശേഷം, അദ്ദേഹം കൈവ് സർവകലാശാലയിലും പിന്നീട് പുതുതായി സ്ഥാപിതമായ കൈവ് കൺസർവേറ്ററിയിലും ചേർന്നു.
അവിടെ 1914-ൽ റെയ്ൻഹോൾഡ് ഗ്ലിയറിനൊപ്പം കോമ്പോസിഷൻ പഠിച്ചു.
1918-ൽ കൈവ് സർവകലാശാലയിൽ നിന്നും കൈവ് കൺസർവേറ്ററിയിൽ നിന്നും 1919-ൽ ലിയാറ്റോഷിൻസ്കി ബിരുദം നേടി.
ഈ സമയത്ത്, അദ്ദേഹം തന്റെ സ്ട്രിംഗ് ക്വാർട്ടറ്റ് നമ്പർ 1, Op. 1, സിംഫണി നമ്പർ 1, ഓപ്.
എന്നിവ രചിച്ചു.
ലിയാറ്റോഷിൻസ്കി തന്റെ ബിരുദ രചനയായി സിംഫണി നമ്പർ 1 (1918) എഴുതിയപ്പോഴേക്കും വാഗ്നറുടെ സംഗീതവും അറ്റോണലിറ്റിയും അദ്ദേഹത്തെ സ്വാധീനിച്ചു.
ഉക്രെയ്നിൽ ആദ്യമായി രചിക്കപ്പെട്ട സിംഫണി ഇതായിരുന്നുവെന്ന് അഭിപ്രായപ്പെടാം.
വിദ്യാർത്ഥി സംഗീതസംവിധായകനെ പഠിപ്പിച്ച റെയ്‌നോൾഡ് ഗ്ലിയേർ 1919-ൽ ഇത് അവതരിപ്പിക്കുകയും നടത്തുകയും ചെയ്തു.
അദ്ദേഹം ഓർക്കുന്നു (ലിയാറ്റോഷിൻസ്‌കിയുടെ 60-ാം ജന്മദിനത്തിൽ എഴുതിയത്): 'റഷ്യൻ സംഗീത ക്ലാസിക്കുകളുടെ പാരമ്പര്യങ്ങളുമായുള്ള അദ്ദേഹത്തിന്റെ ആദ്യ സ്ട്രിംഗ് ക്വാർട്ടറ്റിന്റെ ബന്ധം ശ്രദ്ധയിൽപ്പെട്ടതിൽ എനിക്ക് സന്തോഷമുണ്ട്. സംഗീതസംവിധായകന്റെ അവസാന കോഴ്‌സ് വർക്കായ അദ്ദേഹത്തിന്റെ ഫസ്റ്റ് സിംഫണിയിൽ അത്തരം ഗുണനിലവാരം കൂടുതൽ വെളിപ്പെട്ടു. അദ്ദേഹത്തിന്റെ അഭിപ്രായത്തിൽ, ലിയാതോഷിൻസ്‌കി ഒരു പ്രതിഭാധനനായ വിദ്യാർത്ഥിയായിരുന്നു. കൂടാതെ വിവിധ രചനാ സാങ്കേതിക വിദ്യകൾ വികസിപ്പിക്കുന്നതിൽ വളരെയധികം പരിശ്രമിച്ചു. സംഗീതസംവിധായകന്റെ കൂടുതൽ സംഗീത ശകലങ്ങളെ ഗ്ലിയർ വിശേഷിപ്പിച്ചത് വ്യക്തിത്വത്തിന്റെ 'തീവ്രമായ തിരയലുകൾ' എന്നാണ്.
പ്രതീകാത്മകതയും ആവിഷ്കാരവാദവും ലിയാറ്റോഷിൻസ്കിയെ സ്വാധീനിക്കുന്നു.
കാവ്യ ഗ്രന്ഥങ്ങൾ അദ്ദേഹം തിരഞ്ഞെടുത്തതിൽ നിന്ന് ഇത് കണ്ടെത്താനാകും, അത് അദ്ദേഹം റൊമാൻസുകളിലേക്ക് സജ്ജമാക്കി.
Young Lyatoshinsky in 1913
25-ആം വയസ്സിൽ (1922), കൈവ് മ്യൂസിക് കൺസർവേറ്റോയറിലെ പ്രൊഫസറും ലക്ചററുമായിരുന്ന ലിയാറ്റോഷിൻസ്കി, അസോസിയേഷ്യ സുചസ്നോയ് മ്യൂസിക്കി (സമകാലിക സംഗീതത്തിന്റെ സൊസൈറ്റി) വികസിപ്പിക്കുന്നതിന് തുടക്കമിട്ടു.
(സോവിയറ്റ് യൂണിയനിലുടനീളം സമാനമായ സ്ഥാപനങ്ങൾ സംഘടിപ്പിക്കപ്പെട്ടു.) 1922 മുതൽ അദ്ദേഹം രചന പഠിപ്പിച്ചു.
ഒരു യാഥാസ്ഥിതിക സംഗീത വിദ്യാഭ്യാസം ലഭിച്ചിട്ടും, സമകാലിക രചനയുടെ നിലവാരം ഉയർത്താൻ ലിയതോഷിൻസ്കി ദൃഢനിശ്ചയം ചെയ്തിരുന്നതായി തോന്നുന്നു.
അദ്ദേഹം സ്വന്തം സംഗീതത്തിൽ നൂതനമായ മാറ്റങ്ങൾ വരുത്തുക മാത്രമല്ല, സമകാലികരായ മറ്റ് യുവ സംഗീതസംവിധായകരെ നയിക്കുകയും പുതിയ എഴുത്ത് രീതികൾ സ്ഥാപിക്കാൻ അവരെ സഹായിക്കുകയും ചെയ്തു.
ആധുനികത യുക്രെയിനിൽ ഒരു സംഗീത പ്രഭാഷണമായിരുന്നില്ല; മറിച്ച്, ബി യാനോവ്സ്കി, എഫ് യാക്കിമെൻകോ, എം വെരികിവ്സ്കി, എൽ റെവുസ്കി എന്നിവരുടെ കൃതികളിൽ പ്രതിഫലിച്ചു.
അവരുടെ സംഗീത കൃതികൾ ഇംപ്രഷനിസം, എക്സ്പ്രഷനിസം, നിയോക്ലാസിസം, കൺസ്ട്രക്റ്റിവിസം എന്നിവയുടെ സ്വാധീനം കാണിക്കുന്നു.
എന്നിരുന്നാലും, രോഗാതുരമായ അശുഭാപ്തിവിശ്വാസത്തിന്റെയും പ്രചോദനാത്മക പരിവർത്തനത്തിന്റെയും അപചയകരമായ മാനസികാവസ്ഥകളിൽ ശ്രദ്ധ കേന്ദ്രീകരിച്ച് തന്റെ രചനകളിൽ ആധുനികതയുടെ സമൂലമായ വഴികൾ പകർത്തിയത് ലിയാറ്റോഷിൻസ്കിയാണ്.
അവലംബം കൂടുതൽ വായനയ്ക്ക് Birukov, Sergei.
Jubilee of Boris Lyatoshinsky.
Melodia, 1/10, (1995), 9 10.
Belza, Igor.
Boris Lyatoshinsky: zacluszhenniy deyatel ucckustva v Ukraunskoi Sovetskoi Sozialisticheskoi Respublike.
Boris Lyatoshinsky: honoured statesman of Arts of Ukrainian Soviet Social Republic.
Misteztvo, 1947.
Grecenko, L. and Matusevich, N., ed.
Boris Lyatoshinsky: Vospominaniya, Pisma, Materialu.
Chast I. Boris Lyatoshinsky: Recollections, Letters, Materials.
Part I: Recollections.
Kuiv, Muzichna Ukraina Press, 1985.
Lyatoshinsky, Boris.
Vospominaniya.
Pisma.
Materiali.
Part I. Musichna Ukraina, 1985.
Musichna Ukraina, 1986.
Boris Lyatoshinsky: Tvorcheskie Portreti Sovetskih Compositorov.
Boris Lyatoshinsky: Creative Portraits of Soviet Composers.
Kuiv: Musichna Ukraina, 1981.
Zaporozshez, Nikolai.
Boris Lyatoshinsky- Sovetskiy Kompositor.
Boris Lyatoshinsky the Soviet Composer.
Abon Press, 1960.
പുറംകണ്ണികൾ Wikimedia Commons has media related to Boris Lyatoshynsky .
University of Nottingham, music department, dissertation by N. Stevens 'Lyatoshinsky: The journey of the defiant composer in Stalin's controlled Russia'
വാഴ്‌വേ മായം
മഞ്ഞിലാസിനു വേണ്ടി എം.ഓ ജൊസഫ് 1970-ൽ നിർമിച്ച മലയാളചലച്ചിത്രമാണ് വാഴ്‌വേ മായം .
വിമലാ റിലീസാണ് ഈ ചിത്രം വിതരണം ചെയ്തത്.
അഭിനേതാക്കളും കഥാപാത്രങ്ങളും സത്യൻ - സുധീന്ദ്രൻ ഷീല - സരള കെ.പി. ഉമ്മർ - ശശിധരൻ ബഹദൂർ - കുട്ടപ്പൻ എൻ. ഗോവിന്ദൻകുട്ടി - രാമചന്ദ്രൻ നായർ അടൂർ ഭാസി - അച്യുതൻ നായർ കെ.പി.എ.സി. ലളിത - ഗൗരി ഖദീജ - കമലാക്ഷി ഫിലോമിന - പാറുക്കുട്ടി മുതുകുളം രാഘവൻ പിള്ള സി എ ബാലൻ കുട്ടൻ പിള്ള.
പിന്നണിഗായകർ കെ.ജെ. യേശുദാസ് പി. ജയചന്ദ്രൻ പി. ലീല പി. മാധുരി പി. സുശീല അണിയറശില്പികൾ ബാനർ - മഞ്ഞിലാസ് വിതരണം - വിമലാ ഫിലിംസ് കഥ - പി. അയ്യനേത്ത് തിരക്കഥ, സംഭാഷണം - തോപ്പിൽ ഭാസി സംവിധാനം - കെ.എസ്. സേതുമാധവൻ നിർമ്മാണം - എം.ഒ. ജോസഫ് ഛായാഗ്രഹണം - മെല്ലി ഇറാനി ചിത്രസംയോജനം - എം എസ് മണി അസിസ്റ്റന്റ് സംവിധായകർ - എസ് ബാബു, എസ് ഫസാലുദീൻ കലാസംവിധാനം - ആർ.ബി.എസ്. മണി നിശ്ചലഛായാഗ്രഹണം - ആർ വെങ്കിട്ടാചാരി ഗാനരചന - വയലാർ രാമവർമ്മ സംഗീതം - ജി. ദേവരാജൻ ഗാനങ്ങൾ സംഗീതം - ജി. ദേവരാജൻ ഗാനരചന - വയലാർ രാമവർമ്മ ക്ര.
ഗാനം ആലാപനം 1 സീതാദേവി സ്വയം വരം ചെയ്തൊരു പി ജയചന്ദ്രൻ, പി സുശീല 2 ചലനം ചലനം കെ ജെ യേശുദാസ് 3 കല്യാണസൗഗന്ധിക പൂങ്കാവനത്തിലൊരു പി സുശീല 4 ഈ യുഗം കലിയുഗം കെ ജെ യേശുദാസ് 5 ഭഗവാനൊരു കുറവനായി പി ലീല 6 കാറ്റും പോയ് മഴക്കാറും പോയ് പി ലീല 7 സീതാദേവി സ്വയംവരം പി സുശീല.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡേറ്റാബേസിൽ നിന്ന് വാഴ്‌വേ മായം ദി ഹിന്ദുവിൽ നിന്ന് വാഴ്‌വേ മായം
]] [[വർഗ്ഗം:
വാവ സുരേഷ് ഇംഗ്ലീഷ് വിലാസം https://ml.wikipedia.org/wiki/Vava_Suresh വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
കേരളത്തിലെ അറിയപ്പെടുന്ന ഒരു പാമ്പു പിടുത്തക്കാരൻ ആണ് വാവ സുരേഷ് എന്ന സുരേഷ്.
ബി. തിരുവനന്തപുരം സ്വദേശിയാണിദ്ദേഹം.
ഇതേ വരെ 50,000 ത്തോളം പാമ്പുകളെ ഇദ്ദേഹം പിടിച്ചതായി കണക്കുകൾ പറയുന്നു.
ജനമധ്യത്തിൽ പെട്ടു പോകുന്ന അപൂർവ്വ ഇനം പാമ്പുകളെ പിടി കൂടുക,  ഉപേക്ഷിക്കപ്പെടുന്ന പാമ്പും മുട്ടകൾ വിരിയുന്നത് വരെ സംരക്ഷിക്കുക, പാമ്പുകളെക്കുറിച്ച് ബോധവത്കരണ ക്ലാസുകൾ നടത്തുക എന്നീ പ്രവൃത്തികളും ഇദ്ദേഹം നടത്തി വരുന്നു.
പലവട്ടം കടിയേൽക്കുകയും ചെയ്തിട്ടുണ്ട്.
2019 ൽ സുരേഷിന് വാർത്തേതര പരിപാടികളിലെ മികച്ച കോമ്പിയറർ/ആങ്കർ കേരള സംസ്ഥാന ടെലിവിഷൻ അവാർഡ് ലഭിച്ചു.
കൗമുദി ടി.വി. യിൽ അവതരിപ്പിക്കുന്ന സ്നേക്ക് മാസ്റ്റർ എന്ന പരിപാടിയിലെ അവതരണത്തിനായിരുന്നു അവാർഡ്.
തിരുവനന്തപുരം , തലസ്ഥാന നഗരത്തിലെ ശ്രീകാരിയത്തിനടുത്തുള്ള ചെറുവക്കലിൽ ഒരു നിർദ്ധന കുടുംബത്തിൽ ബാഹുലേയൻ, കൃഷ്ണമ്മ ദമ്പതികളുടെ മകനായി സുരേഷ് ജനിച്ചത്.
ചെറുപ്പം മുതൽക്കേ പാമ്പുകളോട് താത്പര്യം പ്രകടിപ്പിച്ചിരുന്ന സുരേഷ് 12 വയസ്സിൽ ഒരു മൂർഖൻ കുഞ്ഞിനെ പിടികൂടി രഹസ്യമായി വീട്ടിൽ സൂക്ഷിച്ചിരുന്നു .
പാമ്പുകളുടെ സ്വഭാവ രീതികൾ പഠിക്കുക എന്നതായിരുന്നു അദ്ദേഹത്തിന്റെ ഉദ്ദേശം.
പത്താം ക്ലാസ്സിന് ശേഷം പഠനം നിർത്തിയപ്പോൾ സുരേഷ് ഉപജീവനത്തിനായി വിവിധ ജോലികൾ ചെയ്യാൻ തുടങ്ങി.
എന്നാൽ ആളുകൾ അയാളുടെ പാമ്പുകളുമായി ഇടപ്പഴാനുള്ള താൽപര്യം  അറിഞ്ഞപ്പോൾ, അവരുടെ സമീപത്ത് പാമ്പിനെ കണ്ടെത്തുമ്പോഴെല്ലാം അവർ സമീപിക്കാൻ തുടങ്ങി.
ദശാബ്ദങ്ങൾ പിന്നിടുമ്പോഴും അതിന് ഒരു മാറ്റവും ഇപ്പോഴും വന്നിട്ടില്ല.
പാമ്പു പിടുത്തം
ഉരഗങ്ങളെ നന്നേ ചെറുപ്പം മുതൽ കൈകാര്യം ചെയ്ത് പോന്ന സുരേഷിന് പാമ്പുകളെ കൈകാര്യം ചെയ്യുന്നതിന് ശാസ്ത്രീയമായ പരിശീലനമൊന്നും ലഭിച്ചിട്ടില്ല.
ചെറുപ്പം മുതൽ തുടർന്ന് പോരുന്ന നിരീക്ഷണങ്ങളിൽ നിന്നും ഉൾക്കൊണ്ട പാഠങ്ങളാണ് ഇദ്ദേഹം പാമ്പുകളെ കൈകാര്യം ചെയ്യാനുപയോഗിക്കുന്നത്.
പാമ്പുകളെ കണ്ടാൽ ഫോൺ വിളിച്ച് പറഞ്ഞാലുടൻ തന്നെ വാവ സുരേഷ് സ്ഥലത്തെത്തി പാമ്പിനെ പിടികൂടും.
ഇങ്ങനെ പിടി കൂടുന്ന പാമ്പിനെ പിന്നീട് വനത്തിൽ തുറന്ന് വിടുകയാണ് പതിവ്.
വാവ സുരേഷിന്റെ ജീവിതം ആസ്പദമാക്കി അടുത്തിടെ ഒരു ഡോക്യുമെന്ററി ഫിലിം പുറത്തിറങ്ങിയിരുന്നു .
താൻ ഇതേ വരെ 30,000ലധികം പാമ്പുകളെ പിടി കൂടിയതായി വാവ സുരേഷ് പറയുന്നു.
അതീവ വിഷമുള്ള 181 രാജ വെമ്പാലകളെയും ഇദ്ദേഹം കൈകാര്യം ചെയ്തിട്ടുണ്ട് .
എ.ബി.പി.മസ എന്ന ന്യൂസ് ചാനൽ പറയുന്നത് പ്രകാരം  നാല് തവണ സുരേഷ് ഐസിയുവിൽ പ്രവേശിപ്പിക്കപ്പെട്ടിട്ടുണ്ട്.
266തോളം സർപ്പ ദശനങ്ങൾ അദ്ദേഹം അതിജീവിച്ചിട്ടുണ്ട്.
ഒരിക്കൽ ഒരു മൂർഖൻ കടിയേറ്റതിനെത്തുടർന്ന് വാവ സുരേഷിന്റെ വിരലുകളിലൊന്ന് ശസ്ത്രക്രീയയിലൂടെ നീക്കം ചെയ്യേണ്ടി വന്നിരുന്നു.
2012 സർപ്പ ദംശനമേറ്റതിനെത്തുടർന്ന് ഇദ്ദേഹത്തിന്റെ വലത് കൈവെള്ളയിലെ ചർമ്മം മാറ്റി വെയ്ക്കേണ്ടുന്നതായും വന്നു .2013 ആഗസ്റ്റ്‌ മാസം  ഒരു അണലി കടിച്ചത് കാരണം തീവ്രപരിചരണ വിഭാഗത്തിൽ ചികിത്സയിലായിരുന്നു.
2020 ഫ്രെബുവരി 13ന് രാവിലെ 10:30 ന് പത്തനംതിട്ട കലഞ്ഞൂർ ഇടത്തറ ജംഗ്ഷനിൽ വെച്ച് വാവ സുരേഷിന് പാമ്പ് കടിയേറ്റു.
കല്ലേറത്തെ ഒരു വീട്ടിൽ നിന്നും കുപ്പിയിലാക്കിയ അണലിയെ നാട്ടുകാർ ആവശ്യപ്പെട്ടതിനെ തുടർന്ന് പുറത്തെടുക്കുന്നതിനിടയിലാണ് വാവ സുരേഷിന്റെ കയ്യിൽ കടിയേറ്റത്.
തിരുവനന്തപുരം മെഡിക്കൽ കോളേജിൽ പ്രവേശിപ്പിച്ച അദ്ദേഹത്തെ ആരോഗ്യനില വഷളായതുകൊണ്ട് ഐ സി യു വിൽ പ്രവേശിപ്പിക്കുകയും ചയ്തു.
ആരോഗ്യനിലയിൽ മെച്ചപ്പെട്ടതിനാൽ 21.02.2020 വൈകുന്നേരം 3.30യോടുകൂടി അദ്ദേഹം  ആശുപത്രിയിൽ നിന്നും വീട്ടിലേയ്ക്ക് മാറി.
2022 ജനുവരി 31ന് വലത് കാൽമുട്ടിൽ മൂർഖന്റെ കടിയേറ്റ് ചികിത്സയിലായിരുന്ന സുരേഷ്, ഫെബ്രുവരി 7-നാണ് ഡിസ്ചാർജ് ചെയ്യപ്പെട്ടത് .
വനംവകുപ്പ് കേസ്
നവംബർ 28- 2022-ന് കോഴിക്കോട് മെഡിക്കൽ കോളേജ് നഴ്സിംഗ് വിഭാഗത്തിൽ ഉഗ്രവിഷമുള്ള മൂർഖൻ പാമ്പിനെ പ്രദർശിപ്പിച്ച് ക്ലാസെടുത്തതിന് വാവ സുരേഷിനെതിരേ വനംവകുപ്പ് കേസെടുത്തു നിയമവിരുദ്ധമായും അശാസ്ത്രീയമായും പാമ്പുകളെ പ്രദർശിപ്പിച്ചെന്ന പരാതിയിൽ ആണ് കേസെടുത്തത്.
വന്യജീവി (സംരക്ഷണ) നിയമം 1972 സെക്ഷൻ 2, 9 എന്നിവ പ്രകാരം താമരശ്ശേരി റേഞ്ച് ഫോറസ്റ്റ് ഓഫീസർ ആണ് കേസെടുത്തത് അംഗീകാരങ്ങൾ
വാർത്തേതര പരിപാടിയുടെ മികച്ച കോമ്പിയറർ/ആങ്കർ ഇനത്തിൽ കേരള സംസ്ഥാന ടെലിവിഷൻ അവാർഡ് 2019 ൽ ലഭിച്ചു.
കൗമുദി ടിവിയിലെ സ്നേക്ക് മാസ്റ്റർ പരിപാടിയുടെ അവതരണത്തിനായിരുന്നു അവാർഡ്.
വാവ സുരേഷിന് ആയിരത്തിലധികം അംഗീകാരങ്ങൾ ലഭിച്ചിട്ടുണ്ട്.
ഈ നിലയിൽ വരുന്ന മുഴുവൻ പണവും അഭ്യുദയകാംക്ഷികളും പ്രകൃതിസ്‌നേഹികളും നനൽകുന്ന ധനസഹായങ്ങളും അദ്ദേഹം ഉരഗങ്ങളെ സംരക്ഷിക്കുന്നതിന് വേണ്ടി വിനിയോഗിക്കുന്നു .
വാവ സുരേഷിന്റെ സേവനങ്ങൾ മുന്നിർത്തി കാട്ടാക്കടയിൽ നിർമ്മിക്കാനിരിക്കുക്ക സ്നേക്ക് പാർക്കിൽ ജോലി നൽകാമെന്ന് മന്ത്രി കെ.ബി. ഗണേഷ് കുമാർ വാഗ്ദാനം നൽകിയെങ്കിലും സ്ഥിരം ജോലിയുണ്ടെങ്കിൽ തനിക്ക് സാധാരണക്കാരെ സേവിക്കാനാകില്ലെന്ന കാരണം പറഞ്ഞ് സുരേഷ് ആ ജോലി നിരസിച്ചു .
റോട്ടറി ക്ലബ് തിരുവനന്തപുരം 2011ലെ വൊക്കേഷണൽ സർവ്വീസ് അവാർഡ് നൽകി .
റോട്ടറി ക്ലബ്ബിന്റെ തിരുവനന്തപുരം ഡിവിഷൻ സ്ഥാപിച്ച 'വൊക്കേഷണൽ സർവീസ് അവാർഡ് 2011' മെമന്റോയും 10,000 രൂപ ക്യാഷ് പ്രൈസ്സും സുരേഷിന് ലഭിച്ചു .
മുൻ കേന്ദ്രമന്ത്രിയും മൃഗസംരക്ഷണ പ്രവർത്തകയുമായ മേനക ഗാന്ധി , എം‌.
പി മാധവൻ പിള്ള ഫൗണ്ടേഷന്റെ പ്രകൃതി സംരക്ഷണ അവാർഡ് 2013ൽ തിരുവനന്തപുരത്ത് വാവ സുരേഷിന് സമ്മാനിച്ചു.
2013 നവംബറിൽ കേരള സന്ദർശനത്തിനിടെ ബ്രിട്ടനിലെ ചാൾസ് രാജകുമാരൻ വാവ സുരേഷിനെ കാണാനുള്ള ആഗ്രഹം പ്രകടിപ്പിക്കുകയും വാഴച്ചാലിൽ ഒരു കൂടിക്കാഴ്ച നടത്തുകയും ചെയ്തു .
വാവ സുരേഷിനെക്കുറിച്ച് രാജകുമാരൻ തന്റെ കൂട്ടാളികളിൽ നിന്ന് അറിഞ്ഞതായി അറിയുന്നു.
2017 ജൂൺ 15ന് എട്ടാമത് വി.സി. പദ്മനാഭൻ മെമ്മോറിയൽ ബഹുമതി തൃശ്ശൂരിലെ ലുലു ഇന്റർനാഷണൽ കൺവെൻഷൻ സെന്ററിൽ നടന്ന ചടങ്ങിൽ മികവിനുള്ള വിശിഷ്ട അവാർഡുകൾ നൽകി ആദരിച്ചു .
ഇതും കാണുക പാമ്പ് വേലായുധൻ അവലംബം http://www.thehindu.com/news/cities/Thiruvananthapuram/up-close-with-vava-sureshs-ophidians/article4253502.ece http://indiatoday.intoday.in/story/snake-catcher-vava-suresh-denies-job-by-kerala-forest-minister/1/184330.html http://www.thehindu.com/features/metroplus/society/charmed-by-vava/article5347385.ece?homepage=true പുറത്തേക്കുള്ള കണ്ണികൾ Fan website Archived 2016-04-10 at the Wayback Machine .
വാഴേമ്പുറം
വാഴേമ്പുറം കേരളത്തിലെ പാലക്കാട് ജില്ലയിലെ കാരാകുറുശ്ശി പഞ്ചായത്തിലെ ഒരു ഗ്രാമമാണ്.
ദേശീയ പാത 966 -ൽ നിന്നും ഏതാണ്ട് 2 കീ.
ദൂരത്തിൽ ആണ് ഈ ഗ്രാമം സ്ഥിതി ചെയ്യുന്നത്.
പാലക്കാട് ജില്ല ആസ്ഥാനത്ത് നിന്നും 32 കീ.
ദൂരവും ഇവിടേക്കുണ്ട്.
678595 ആണ് ഇവിടുത്തെ പിൻ കോഡ്.
കാരാകുറുശ്ശി ഗ്രാമപഞ്ചായത്ത്, ഗവ: ആയുർവേദ ആശുപത്രി, കാരാകുറുശ്ശി സഹകരണ ബാങ്ക് മുതലായവ ഇവിടെ സ്ഥിതി ചെയ്യുന്നു.
ജില്ലയില്ലെ പ്രധാന വിനോദസഞ്ചാരകേന്ദ്രമായ കാഞ്ഞിരപ്പുഴ ഡാം ഈ ഗ്രാമത്തിൽ നിന്നും 13 കീ.
അകലെ ആണു ഉള്ളത്.
'വാഴ'യും 'പുര'വും കൂടിച്ചേർന്നാണു ഈ സ്ഥലനാമം ഉണ്ടായത്.
വാഴേമ്പുറം എന്ന ഗ്രാമപ്രദേശം പ്രധാനമായും ഒരു മുസ്ലിം ആധിക്യം ഉള്ള ഒരു സ്ഥലമാണ്.
ഇവരോടൊപ്പം ധാരാളം ഹിന്ദു കുടുംബങ്ങളും സാഹോദര്യത്തോടെ ഇവിടെ വസിക്കുന്നു.
ക്രിസ്ത്യൻ ജനസംഖ്യ ഇവിടെ കുറവാണു.
ഇവിടുത്തെ പ്രധാന ഹിന്ദു ആരാധനാലയങ്ങൾ ചുള്ളിശ്ശീരി ശ്രീരാമസ്വാമി ക്ഷേത്രം, കണ്ണയിൽ ശ്രീ ഭുവനേശ്വരി ക്ഷേത്രം എന്നിവയാണു.
വാഴേമ്പുറം സുന്നി ജുമാ മസ്ജിദ്, സെൻറ്റ് സെബാസ്റ്റ്യൻ പള്ളി അരപ്പാറ എന്നിവയും ഏതാണ്ട് 1 കീ.
ചുറ്റളവിൽ കാണപ്പെടുന്നു.
ആരോഗ്യപരിപാലനസൌകര്യങ്ങൾ
കാരാകുറുശ്ശി ഗ്രാമപഞ്ചായത്ത് കാര്യാലയത്തിനു സമീപമാണ് ഗവ: ആയുർവേദ ആശുപത്രി സ്ഥിതി ചെയ്യുന്നത്.
സ്വകാര്യ അലോപ്പതി, ഹോമിയൊപ്പതി ചികിത്സസൌകര്യങ്ങളും ഇവിടെ ലഭ്യമാണ്.
വിദ്യാഭ്യാസസൌകര്യങ്ങൾ
എയിഡഡ് മാപ്പിള അപ്പർ പ്രൈമറി സ്ക്കൂൾ, കാരാകുറുശ്ശി ഈ ഗ്രാമത്തിലെ പ്രധാന വിദ്യാലയമാണ്.
ശ്രീരാമകൃഷ്ണ വിദ്യാനികേതൻ, വാഴേമ്പുറം അഞ്ചാം ക്ലാസ്സ് വരെ വിദ്യാഭ്യാസസൌകര്യം നൽകുന്നു.
യാത്രസൌകര്യങ്ങൾ
പൊന്നംകോട്-കാരാകുറുശ്ശി റോഡ് വഴി ഈ ഗ്രാമം ദേശീയ പാത 966മായി ബന്ധിക്കപ്പെട്ടിരിക്കുന്നു.
മലപ്പുറം വഴി കടന്നു പോകുന്ന ഈ ദേശീയ പാത പാലക്കാട് , കോഴിക്കോട് എന്നീ നഗരങ്ങളെ ബന്ധിപ്പിക്കുന്നു.
ഈ ഗ്രാമത്തിനു ഏറ്റവും അടുത്തുള്ള റയിൽ വേ സ്റ്റേഷൻ പാലക്കാട് ജംഗ്ഷൻ ആണ്.
ഏറ്റവും അടുത്തുള്ള വിമാനത്താവളം കോഴിക്കോട് വിമാനത്താവളം ആണ്.
വാവക്കാട് ഇംഗ്ലീഷ് വിലാസം https://ml.wikipedia.org/wiki/Vavakkad വാവക്കാട് വാവക്കാട് 10°10′30″N 76°11′50″E ﻿ / ﻿ 10.175134°N 76.197288°E ﻿ / 10.175134; 76.197288 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല എറണാകുളം ഭരണസ്ഥാപനം(ങ്ങൾ) വടക്കേക്കര ഗ്രാമ പഞ്ചായത്ത് ഗ്രാമ പഞ്ചായത്ത് അംഗങ്ങൾ ശ്രീ കെ.എൻ.സതീശൻ , ശ്രീമതി മിനി രാജപ്പൻ ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 1971 ( 2006 വോട്ടർ പട്ടിക) ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 683516 +91 484 സമയമേഖല UTC +5:30 പ്രധാന ആകർഷണങ്ങൾ
എറണാകുളം ജില്ലയുടെ വടക്കു പടിഞ്ഞാറേ ഭാഗത്തായി സ്ഥിതി ചെയ്യുന്ന ഒരു ഗ്രാമമാണ്‌ വാവക്കാട്‌ .
എറണാകുളം- തൃശൂർ ജില്ലകളുടെ പടിഞ്ഞാറേ അതിർത്തിക്ക്‌ അടുത്തായിട്ടാണ്‌ വാവക്കാട്‌ സ്ഥിതി ചെയ്യുന്നത്‌.
ചെറിയ ഗ്രാമങ്ങളായ മടപ്ലാതുരുത്ത് , കൊട്ടുവള്ളിക്കാട് , പാല്ല്യത്തുരുത്ത് , കട്ടത്തുരുത്ത് , മുറവന്തുരുത്ത് എന്നീ ഗ്രാമങ്ങളാണ് വാവക്കാടിന് അതിരിടുന്നത്.
പണ്ടുകാലത്ത് വാവലുകൾ ( വവ്വാൽ ) നിറഞ്ഞ പ്രദേശമായിരുന്നത്രെ ഇവിടം.
അതിനാൽ വാവലുകളുടെ കാട് എന്ന പേരുണ്ടായി എന്നും അത് ലോപിച്ച് വാവക്കാട് ആയി എന്നും പറയപ്പെടുന്നു എത്തിച്ചേരാനുള്ള മാർഗ്ഗങ്ങൾ
എറണാകുളത്തു നിന്ന് കൊടുങ്ങല്ലൂരേക്കുള്ള പാതയിൽ‍ ( ദേശീയ പാത 17 ) 25 കിലോമീറ്ററോളം സഞ്ചരിച്ചാൽ വാവക്കാടെത്താം.
നെടുമ്പാശ്ശേരി അന്താരാഷ്ട്ര വിമാനത്താവളത്തിൽ നിന്നും 23 കിലോമീറ്റർ മാത്രമേ വാവക്കാട്ടേക്കുള്ളൂ.
പ്രശസ്ത വിനോദ സഞ്ചാര കേന്ദ്രമായ ചെറായി കടപ്പുറം വാവക്കാടു നിന്നും കേവലം 4 കിലോമീറ്റർ മാത്രം അകലെയാണ്‌ ചരിത്രം
കേരള സംയോജനത്തിനു മുൻപ് തിരുവിതാംകൂർ രാജ്യത്തിന്റെ ഭാഗമായിരുന്നു വാവക്കാട്.
അതു കൊണ്ടു തന്നെ, വാവക്കാട്ടുള്ള ഏക ദേവസ്വം വക ക്ഷേത്രം, തിരുവിതാംകൂർ ദേവസ്വത്തിന്റെ ഉടമസ്ഥതയിലുള്ള ശ്രീധർമ്മ ശാസ്താ ക്ഷേത്രമാണ് ഭൂമിശാസ്ത്രം
സമുദ്ര തീരത്തു നിന്ന് ഏതാണ്ട് 4 കിലോമീറ്ററോളം മാത്രം അകലെയായതിനാൽ  ഒരു തീരപ്രദേശത്തിന്റെ ഭൂപ്രകൃതിയാണ് വാവക്കാടിന്.
മടൽ മൂടുന്ന കുഴികളായിരുന്നു, ആദ്യം വാവക്കാട് മുഴുവൻ.
കയർ വ്യവസായത്തിന്റെ തകർച്ചയോടെ മടൽക്കുഴികളുടെ എണ്ണം ഗണ്യമായി കുറഞ്ഞു.
കയർ വ്യവസായം കൊണ്ട്‌ ഉപജീവനം കഴിച്ചിരുന്ന ആൾക്കാരായിരുന്നു വാവക്കാട്ടുകാർ.
എന്നാൽ 90 കൾക്ക്‌ ശേഷം വന്ന പുതിയ പരിഷ്കാരങ്ങൾ ഈ തൊഴിലിനെ പ്രതികൂലമായി ബാധിച്ചു.
എന്നാൽ വിദ്യാഭ്യാസത്തിന്റെ കാര്യത്തിലും സംസ്കാരത്തിന്റെ കാര്യത്തിലും ഈ നാടിന്‌ വളരെയധികം ഉയർച്ച കൈവരിക്കുവാൻ കഴിഞ്ഞു എന്നത്‌ എടുത്തു പറയേണ്ട ഒരു നേട്ടമാണ്‌.
ഇങ്ങനെ സാംസ്കാരികമായും സാമൂഹികമായും വാവക്കാടിനുണ്ടായ നേട്ടങ്ങൾക്കെല്ലാം കാരണമായി നിൽക്കുന്നത്‌ ഗുരുദേവ മെമ്മോറിയൽ വായനശാലയാണ്‌ .
1954-ൽ സ്ഥാപിതമായ ഗുരുദേവ മെമ്മോറിയൽ വായനശാല 2004-ൽ സുവർണ്ണ ജൂബിലി ആഘോഷിക്കുകയുണ്ടായി.
കേരളത്തിലാദ്യമായി 70 വയസ്സു കഴിഞ്ഞവർക്ക് ഒരു നിശ്ചിത തുക പെൻഷൻ നൽകാനുള്ള തീരുമാനം എടുത്ത ഒരു നാടു കൂടിയാണ്, വാവക്കാട്.
കായിക മേഖലയുടെ കാര്യമെടുത്താൽ, വാവക്കാട് വന്നു കളിച്ചു പോകാത്ത വോളീബോൾ താരങ്ങൾ കേരളത്തിൽ കുറവാണെന്നു തന്നെ പറയാം.
ഒട്ടനവധി ദേശീയ/ അന്തർദേശീയ വോളീബോൾ താരങ്ങളെ സംഭാവന ചെയ്ത നാടാണിത്.
എല്ലാ വർഷവും സംഘടിപ്പിക്കുന്ന വോളീബോൾ ടൂർണ്ണമെന്റ് ഇവിടത്തുകാർ ആവേശപൂർവ്വം വിജയിപ്പിക്കാറുണ്ട്.
ജില്ലാ സൂപ്പർ ലീഗ് വോളിബോൾ മത്സരങ്ങൾ 3 തവണ ഇവിടെ നടന്നു കഴിഞ്ഞു.
1951 മുതൽ മലയാള സിനിമയിൽ അഭിനയിക്കുന്ന പറവൂർ ഭരതൻ , ഒരു വാവക്കാടുകാരനാണ്.
ഗവ: എൽ.പി.എസ്., വാവക്കാട്
ആദ്യകാലത്ത് ഒരു പ്രൈമറി ആൺ പള്ളിക്കൂടവും പെൺ പള്ളിക്കൂടവും വാവക്കാട് ഉണ്ടായിരുന്നു.
പിന്നീട് രണ്ട് പള്ളീക്കൂടങ്ങളും ഒരുമിപ്പിച്ച് ഗവണ്മെന്റ് ലോവർ പ്രൈമറി സ്കൂൾ രൂപവത്കരിക്കുകയായിരുന്നു.
എൻ പി.എസ്‌.
സി അക്കാദമി
വാവക്കാട്ടിലെ യുവ ജനങ്ങൾക്ക്‌ സർക്കാർ ഉദ്യോഗം നേടി കൊടുക്കുന്നതിനും ലക്ഷ്യബോധം വളർത്തുന്നതിനുമായ്‌ 2014 ആരംഭിച്ചതാണു ഇത്‌.
ഇത്‌ നടത്തുവാൻ മുന്നിട്ട്‌ ഇറങ്ങിയിരിക്കുന്നത്‌ 21-24 പ്രായമുള്ള യുവാക്കൾ തന്നെയാണു.
വാവക്കാട്‌ എസ്‌.
എൻ.ഡി.പി കെട്ടിടത്തിൽ തന്നെയാണു ഇത്‌ പ്രവർത്തിക്കുന്നത്‌.
സാമൂഹ്യ സ്ഥാപനങ്ങൾ
വാവക്കാടിന്റെ ഇന്നേ വരെയുള്ള സാമൂഹ്യ പുരോഗതിയ്ക്ക് ഉപോൽബലകമായി വർത്തിച്ചിട്ടുള്ളത്, വാവക്കാട്ടെ സാമൂഹ്യ സ്ഥാപനങ്ങളാണ്.
ഗുരുദേവ മെമ്മോറിയൽ വായനശാല
പുസ്തകങ്ങൾ സഞ്ചിയിലാക്കി വീടു വീടാന്തരം കൊണ്ടു നടന്ന് പ്രചരിപ്പിച്ച് തുടങ്ങിയ ഈ പ്രസ്ഥാനം ഇന്ന്, പതിനാറായിരത്തോളം പുസ്തകങ്ങൾ, സ്വന്തമായൂള്ള രണ്ടു നില കെട്ടിടം, കമ്പ്യൂട്ടർ ഇന്റർനെറ്റ് സൗകര്യങ്ങൾ എന്നിവയെല്ലാമുള്ള ഒരു സ്ഥിതിയിലേക്ക് വളർന്നു കഴിഞ്ഞു.
1954-ൽ പ്രവർത്തനം തുടങ്ങി, 1956-ൽ 1962-ആം നമ്പ്ര ആയി രജിസ്റ്റർ ചെയ്ത ഈ വായനശാല 2004-ൽ വിപുലമായ പരിപാടികളോടു കൂടി സുവർണ്ണ ജൂബിലി ആഘോഷിക്കുകയുണ്ടായി.
ചെറുപിള്ളിൽ ലക്ഷ്മണപ്പണിക്കർ എന്ന സഹൃദയൻ സംഭാവനയായി നൽകിയ 5 സെന്റ് സ്ഥലത്താണ്‌ വായനശാല സ്ഥിതി ചെയ്യുന്നത്.
വായനശാലയിലെ പുസ്തകങ്ങളിൽ ഭൂരിഭാഗവും സംഭാവനയായി നൽകിയത് സി.കെ ചന്ദ്രപ്പൻ എം.പി. യാണ്‌.
പറവൂർ താലൂക്കിലെ എണ്ണപ്പെട്ട ഗ്രന്ഥശാലയാക്കി ഇതിനെ മാറ്റിയതിൽ, മാറി മാറി വന്ന ഭരണ സമിതികളുടെ പങ്ക് നിസ്തുലമാണ്.
വായനശാലയുടെ ഭാഗമായി വനിതാ വിഭാഗവും ബാല വിഭാഗവും പ്രവർത്തിക്കുന്നു.
എസ്.എൻ.ഡി.പി. ശാഖായോഗം
കേരളത്തിന്റെ സാമൂഹ്യ ചരിത്രത്തിൽ നിർണ്ണായക സ്വാധീനം ചെലുത്തിയ ഒരു സാമൂഹ്യ സ്ഥാപനമാണ്, എസ്.എൻ.ഡി.പി. യോഗം .
എസ്.എൻ.ഡി.പി.യോഗത്തിന്റെ  ഒരു ശാഖ വാവക്കാട് 1942-ൽ വാവക്കാട്  പ്രവർത്തനമാരംഭിച്ചു.
(നമ്പർ :846).
നാനാ ജാതി മതസ്ഥർക്കും അംഗത്വം നൽകുക വഴി, ഒരു സാമുദായിക സംഘടനയെന്ന പേരിൽ നിന്ന് ഒരു നാടിന്റെ ഹൃദയത്തുടിപ്പ് ഉൾക്കൊള്ളുന്ന് ഒരു സ്ഥാപനം എന്ന നിലയിലേക്ക് ഈ ശാഖ വളരുകയുണ്ടായി.
ഗ്രാമസേവാസംഘം
നൂറു കണക്കിനു വരുന്ന പാവപ്പെട്ട ജനങ്ങളുടെ അന്ത്യോപചാര കർമ്മങ്ങൾക്ക് സഹായമേകാനായി 1969-ൽ രൂപവത്കരിച്ച, ഗ്രാമസേവാസംഘം ഇന്ന് അതിലുമപ്പുറത്തേക്ക് വളർന്നു കഴിഞ്ഞു.
70 വയസ്സു കഴിഞ്ഞവർക്ക് പെൻഷൻ നൽകാൻ തീരുമാനിച്ച സ്ഥാപനമാണിത്.
ചിത്രശാല ചിത്രങ്ങൾ തിരുവിതാം കൂർ ദേവസ്വം ബോർഡിന്റെ ഉടമസ്ഥതയിലുള്ള, വാവക്കാട് ശ്രീ ധർമ്മ ശാസ്താ ക്ഷേത്രം സുവർ‌ണ്ണ ജൂബിലി ആഘോഷിച്ച ഗുരുദേവ മെമ്മോറിയൽ വായനശാല, വാവക്കാട് എസ് എൻ ഡി പി ശാഖ നമ്പർ:846, വാവക്കാട് ഗ്രാമസേവാ സംഘം, വാവക്കാട് അവലംബം ↑ {{ cite book }} : Cite has empty unknown parameter: | coauthors= ( help )
വാവനൂർ
കേരളത്തിലെ പാലക്കാട് ജില്ലയിൽ നാഗലശ്ശേരി ഗ്രാമപഞ്ചായത്തിലുള്ള ഒരു ഗ്രാമമാണ് വാവനൂർ.
കൂറ്റനാട് നിന്ന് 5 കിലോമീറ്റർ അകലെയാണ് വാവനൂർ സ്ഥിതിചെയ്യുന്നത്.
വിദ്യാഭ്യാസസ്ഥാപനങ്ങൾ ശ്രീപതി ഇൻസ്റ്റിറ്റ്യൂട്ട് ഓഫ് മാനേജ്മെന്റ് ആൻഡ് ടെക്നോളജി,ഗവൺമെന്റ് ഹൈസ്ക്കൂൾ നാഗലശ്ശേരി റോഡുകൾ ചെറുതുരുത്തി-കൂറ്റനാട് റോഡ് അവലംബങ്ങൾ
വാവുൽ മല
കേരളത്തിലെ പശ്ചിമഘട്ട പർവ്വതനിരയിലെ വെള്ളരിമലയിൽ സ്ഥിതി ചെയ്യുന്ന  ഉയരം കൂടിയ മലയാണ് വാവുൽ മല .
മലപ്പുറം ജില്ലയുടെയും കോഴിക്കോട് ജില്ലയുടെയും അതിർത്തിയിലാണ് ഉള്ളത്.
സമുദ്രനിരപ്പിൽ നിന്നും 2,339 മീറ്റർ ഉയരത്തിലാണ് ഈ സ്ഥലം സ്ഥിതി ചെയ്യുന്നത്.
പശ്ചിമഘട്ടത്തിൽ നീലഗിരിക്ക് അപ്പുറത്ത് ഉത്തരഭാഗത്തെയും കോഴിക്കോട് ജില്ലയിലെ ഏറ്റവും ഉയർന്ന പ്രദേശമാണ്.
വില്യം ലോഗന്റെ 1887-ലെ പ്രസിദ്ധീകരണമായ മലബാർ മാനുവലിൻറെ ആദ്യ വാല്യത്തിൽ 7,677 അടി ഉയരമുള്ള വാവുൽ മലയെക്കുറിച്ചു പ്രതിപാദിക്കുന്നുണ്ട്.
"കാമൽ ഹമ്പ് മൗണ്ടെയിൻസ്" എന്ന് അറിയപ്പെടുന്ന ഉയർന്ന പ്രകൃതിദൃശ്യമാണ്.
വാവുൽ മല നീലഗിരി കുന്നുകളിൽ ഡെക്കാൺ പീഠഭൂമി , ചാലിയാർ നദീതടം എന്നിവ വേർതിരിച്ചിരിക്കുന്നു.
തെക്കേ ഇന്ത്യയിലെ ഏറ്റവും പ്രയാസമേറിയ ഒരു ട്രെക്കിങ്ങാണ്.
പുറത്തേക്കുള്ള കണ്ണികൾ Vavulmala in usandeep.com അവലംബം
വാഴേങ്കട നരസിംഹമൂർത്തി ക്ഷേത്രം ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
മലപ്പുറം ജില്ലയിലെ തൂതപ്പുഴയുടെ തീരത്തുള്ള ഒരു ചെറുഗ്രാമമായ വാഴേങ്കടയിൽ സ്ഥിതിചെയ്യുന്ന ക്ഷേത്രമാണ് വാഴേങ്കട നരസിംഹമൂർത്തി ക്ഷേത്രം .
ശാന്തസ്വരൂപനായ നരസിംഹമൂർത്തിയാണ് ഇവിടുത്തെ പ്രതിഷ്ഠ.
ദ്വാപരയുഗത്തിൽ ശ്രീരാമ ഭക്തനായ ഹനുമാൻ കദളീവനത്തിൽ തപസ്സനുഷ്ടിക്കുന്ന സമയത്ത് ഒരു ഘട്ടത്തിൽ സംസാരശേഷി നഷ്ടപ്പെട്ടു.
ലങ്കാദഹന സമയത്ത് മിണ്ടാപ്രാണികൾ വെന്തു മരിച്ചു പോയ പാപമായിരുന്നു ഇതിനു കാരണം.
ദേവർഷി നാരദന്റെ ഉപദേശപ്രകാരം മഹാവിഷ്ണുവിന്റെ അവതാരമായ നരസിംഹത്തെ  പ്രതിഷ്ഠിച്ച് ഉപാസിക്കുകയും തത്ഫലമായി സംസാര ശേഷി തിരിച്ചുകിട്ടുകയും ചെയ്തു.
ആയതുകൊണ്ട് ശ്രീ ഹനുമാന് പ്രത്യേക പ്രതിഷ്ഠ ഇല്ലെങ്കിലും ആ സാന്നിദ്ധ്യം ഈ ക്ഷേത്രത്തിൽ നിറഞ്ഞു നിൽക്കുന്നു.
കദളീവാഴയുടെ കടഭാഗത്തു നിന്നും ഹനുമാന് കിട്ടിയ  ഈ വിഗ്രഹത്തെ പ്രതിഷ്ഠിച്ച ഈ സ്ഥലം വാഴക്കട എന്ന പേരിൽ അറിയപ്പെടാൻ തുടങ്ങി.
പിൽക്കാലത്ത് ഇത് ലോപിച്ച് വാഴേങ്കട എന്നായി എന്നാണ് വിശ്വാസം.
മൂലസ്തുതി കലിതാഖിലഭക്തകാമജാലം കരുണാവർദ്ധിതരംഗലോലനേത്രം കാലേയ കലിദോഷ  ശാശ്വതാന്തം കദളീമൂലവാസിനം നാരസിംഹം ക്ഷേത്രനിർമ്മിതി
കൃഷ്ണശിലയിൽ നിർമിച്ച മഹാവിഷ്ണുവിന്റെ ചതുർബാഹു വിഗ്രഹമാണ്‌ ക്ഷേത്രത്തിൽ പ്രതിഷ്ഠിച്ചിരിക്കുന്നത്.
കൈകളിൽ ശംഖ് , ചക്രം , ഗദ , താമര എന്നിവയുണ്ട്.
കഴുത്തിനു താഴെ ഗോളകകൊണ്ട് പൊതിഞ്ഞതാണ്.
ദുർഗ്ഗ , ഗണപതി , ശാസ്താവ് എന്നീ ഉപദേവതകളുടെ വിഗ്രഹങ്ങളും ശിലയിലാണ് നിർമിച്ചിട്ടുള്ളത്.
നിത്യപൂജകൾ ഉഷ പൂജ - രാവിലെ 6:30 ഉച്ച പൂജ - രാവിലെ 8:15 അത്താഴ പൂജ - രാത്രി 7:15 ഉത്സവങ്ങൾ
കേരളത്തിനകത്തും പുറത്തുനിന്നുമായി നിരവധി കുട്ടികൾ വിദ്യാരംഭത്തിൽ ഹരിശ്രീ കുറിക്കാൻ നരസിംഹ സന്നിധിയിലെത്താറുണ്ട്.
ക്ഷേത്രത്തിലെ വിശേഷാൽ പരിപാടികളായി ഇടവമാസത്തിലെ അനിഴം നക്ഷത്രം പ്രതിഷ്ഠാദിനമായും തുലാമാസത്തിലെ തിരുവോണം നക്ഷത്രം നരസിംഹഭഗവാന്റെ തിരുനാളായും ധനുമാസത്തിലെ തിരുവോണം മുതൽ എട്ടു ദിവസം ക്ഷേത്രോത്സവമായും  ആഘോഷിച്ചു വരുന്നു.
എല്ലാ വർഷവും തുലാമാസം ഒന്നാം തീയതി ക്ഷേത്രത്തിൽ ലക്ഷാർച്ചന നടത്താറുണ്ട്‌.
എത്തിച്ചേരുവാനുള്ള വഴി തൂത-വെട്ടത്തൂർ റോഡിനരികിലാണ് ക്ഷേത്രം ഏറ്റവും അടുത്തുള്ള റെയിൽ‌വേ സ്റ്റേഷൻ  - അങ്ങാടിപ്പുറം - 15 കിലോമീറ്റർ അകലെ ഏറ്റവും അടുത്തുള്ള പ്രധാന റെയിൽ‌വേ സ്റ്റേഷൻ - ഷൊർണൂർ - 30 കിലോമീറ്റർ അകലെ ഏറ്റവും അടുത്തുള്ള പട്ടണം - പെരിന്തൽമണ്ണ - 12 കിലോമീറ്റർ അകലെ ഏറ്റവും അടുത്തുള്ള വിമാനത്താവളം - കോഴിക്കോട് അന്താരാഷ്ട്ര വിമാനത്താവളം - 50 കിലോമീറ്റർ അകലെ പെരിന്തൽമണ്ണ-ചെർപ്പുളശ്ശേരി റോഡിൽ തൂതയിൽ നിന്നും പാലക്കാട്‌-കോഴിക്കോട് ദേശീയപാതയിൽ താഴേക്കോട്/കരിങ്കല്ലത്താണിയിൽനിന്നും ക്ഷേത്രത്തിലേക്ക് വരാം അവലംബം ↑ മാതൃഭൂമി പത്രം Archived 2012-10-24 at the Wayback Machine .
വാഴ്‌സ ഇംഗ്ലീഷ് വിലാസം https://ml.wikipedia.org/wiki/Warsaw
പോളണ്ടിന്റെ തലസ്ഥാനമാണ്‌ വാഴ്‌സ ( പോളിഷ് :Warszawa).
പോളണ്ടിലെ ഏറ്റവും ജനസംഖ്യയുള്ള നഗരമാണിത്.
യൂറോപ്പിയൻ യൂണിയനിലെ ഏറ്റവും വലിയ എട്ടാമത്തെ നഗരമായ ഇവിടത്തെ ജനസംഖ്യ 1,706,624 ആണ്‌.
ബാൾട്ടിക് സമുദ്രതീരത്തുനിന്നും കാർപാത്ത്യൻ പർവ്വതനിരകളിൽനിന്നും ഏകദേശം 370 കിലോമീറ്റർ അകലെയായാണ്‌ ഈ നഗരം സ്ഥിതിചെയ്യുന്നത്.
വിസ്തുല ( പോളിഷ് :Wisła)നദി വാഴ്‌സയിലൂടെയാണ്‌ ഒഴുകുന്നത്.
മേരി ക്യൂറി ജനിച്ചത് വാഴ്‌സയിലാണ്‌.
രാജ്യം ഭരിച്ചിരുന്ന സിഗിസ്മണ്ട് മൂന്നാമൻ പോളണ്ടിൻ്റെ തലസ്ഥനവും തൻ്റെ രാജകൊട്ടാരവും ക്രകോവ്വിൽ നിന്നും വാഴ്‌സയിലേക്ക് മാറ്റിയതോടെയാണ് ഇവിടം ശ്രദ്ധിക്കപ്പെട്ടു തുടങ്ങിയത്.
ഗംഭീരമായ വാസ്തുവിദ്യയും ആഢംബരവും വിപുലമായ നടപ്പാതകളും രണ്ടാം ലോക മഹായുദ്ധത്തിന് മുമ്പ് വാർസോയ്ക്ക് 'വടക്കിൻ്റെ പാരീസ്' എന്ന വിളിപ്പേര് നേടിക്കൊടുത്തു.
വാഴേങ്കട കുഞ്ചു നായർ ഇംഗ്ലീഷ് വിലാസം https://ml.wikipedia.org/wiki/Vazhenkada_Kunchu_Nair ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പദ്മശ്രീ ബഹുമതി നേടിയ പ്രശസ്തനായ ഒരു കഥകളിനടനും ആചാര്യനുമാണ് വാഴേങ്കട കുഞ്ചുനായർ .